CELEX: 32007D0603
Language: hu
Date: 2007-09-07 00:00:00
Title: 2007/603/EK: A Bizottság határozata ( 2007. szeptember 7. ) a 2001/618/EK határozat Szlovákiának az Aujeszky-féle betegségtől mentes régiók jegyzékébe való felvétele, valamint spanyolországi régióknak az Aujeszky-féle betegségre jóváhagyott ellenőrzési programokat végrehajtó régiók jegyzékébe való felvétele céljából történő módosításáról (az értesítés a C(2007) 4108. számú dokumentummal történt) (EGT-vonatkozású szöveg)

8.9.2007   
            
            
               HU
            
            
               Az Európai Unió Hivatalos Lapja
            
            
               L 236/7
            
         
      A BIZOTTSÁG HATÁROZATA
   
   (2007. szeptember 7.)
   a 2001/618/EK határozat Szlovákiának az Aujeszky-féle betegségtől mentes régiók jegyzékébe való felvétele, valamint spanyolországi régióknak az Aujeszky-féle betegségre jóváhagyott ellenőrzési programokat végrehajtó régiók jegyzékébe való felvétele céljából történő módosításáról
   (az értesítés a C(2007) 4108. számú dokumentummal történt)
   (EGT-vonatkozású szöveg)
   (2007/603/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére és 10. cikke (2) bekezdésére,
   mivel:
   
               (1)
            
            
               A 64/432/EGK irányelv egyes állatok Közösségen belüli kereskedelmére alkalmazandó szabályokat állapít meg. Az említett irányelv 9. cikke egyes ragályos betegségek – beleértve az Aujeszky-féle betegséget – esetében előírja, hogy kötelező nemzeti programokat kell benyújtani jóváhagyásra a Bizottsághoz. Ezen kívül a 64/432/EGK irányelv 10. cikke előírja a tagállamok számára, hogy dokumentációt nyújtsanak be a Bizottsághoz az adott betegségeknek a tagállamok területén jellemző státuszára vonatkozóan.
            
         
               (2)
            
            
               Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról, a betegséggel kapcsolatos információnyújtással szemben támasztott kritériumokról, valamint a 93/24/EGK és a 93/244/EKG határozat hatályon kívül helyezéséről szóló, 2001. július 23-i 2001/618/EK bizottsági határozat (2) I. melléklete tartalmazza az Aujeszky-féle betegségtől mentes tagállamok vagy régiók jegyzékét, ahol tilos a betegség ellen vakcinázást folytatni. A 2001/618/EK bizottsági határozat II. melléklete tartalmazza a tagállamok vagy régiók jegyzékét, ahol az említett betegségre jóváhagyott nemzeti ellenőrzési terveket hajtanak végre.
            
         
               (3)
            
            
               Néhány éve Szlovákiában programot vezettek be az Aujeszky-féle betegség felszámolására.
            
         
               (4)
            
            
               Szlovákia igazoló dokumentumokat nyújtott be a Bizottsághoz Szlovákia területének az Aujeszky-féle betegségtől mentes státuszának tekintetében, mely dokumentumok tanúsítják, hogy a betegséget a szóban forgó tagállamban felszámolták.
            
         
               (5)
            
            
               A Bizottság megvizsgálta a Szlovákia által benyújtott dokumentumokat és megállapította, hogy azok megfelelnek a 64/432/EGK irányelv 10. cikke (1) bekezdésének. Ennek megfelelően az említett tagállamot fel kell venni a 2001/618/EK határozat I. mellékletében szereplő jegyzékbe.
            
         
               (6)
            
            
               Néhány éve Spanyolországban programot vezettek be az Aujeszky-féle betegség felszámolására.
            
         
               (7)
            
            
               Spanyolország most igazoló dokumentumokat nyújtott be a Bizottsághoz a következő területeken végrehajtott programokra vonatkozóan: Galicia, País Vasco, Asturias, Cantabria, Navarra, La Rioja autonóm közösségek; León, Zamora, Palencia, Burgos, Valladolid és Ávila tartományok a Castilla y León autonóm közösségen belül, valamint Las Palmas tartomány a Kanári-szigeteken. Spanyolország kérte e program jóváhagyását.
            
         
               (8)
            
            
               A Bizottság megvizsgálta a Spanyolország által benyújtott dokumentumokat és megállapította, hogy azok megfelelnek a 64/432/EGK irányelv 9. cikke (1) bekezdésében szereplő követelményeknek.
            
         
               (9)
            
            
               Ennek megfelelően a 2001/618/EK határozat II. mellékletében szereplő jegyzéket módosítani kell az említett spanyolországi régiók felvétele céljából.
            
         
               (10)
            
            
               Ezért a 2001/618/EK határozatot ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2001/618/EK határozat I. és II. melléklete helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. szeptember 7-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL 121., 1964.7.29., 1977/64. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.
   
      (2)  HL L 215., 2001.8.9., 48. o. A legutóbb a 2006/911/EK határozattal (HL L 346., 2006.12.9., 41. o.) módosított határozat.
   
      MELLÉKLET
      „
            I. MELLÉKLET
            Az Aujeszky-féle betegségtől mentes tagállamok vagy régiók, ahol tilos a betegség ellen vakcinázást folytatni
            
                        ISO-kód
                     
                     
                        Tagállam
                     
                     
                        Régiók
                     
                  
                        CZ
                     
                     
                        Cseh Köztársaság
                     
                     
                        Minden régió
                     
                  
                        DK
                     
                     
                        Dánia
                     
                     
                        Minden régió
                     
                  
                        DE
                     
                     
                        Németország
                     
                     
                        Minden régió
                     
                  
                        FR
                     
                     
                        Franciaország
                     
                     
                        Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines megyék.
                     
                  
                        CY
                     
                     
                        Ciprus
                     
                     
                        Teljes terület
                     
                  
                        LU
                     
                     
                        Luxemburg
                     
                     
                        Minden régió
                     
                  
                        AT
                     
                     
                        Ausztria
                     
                     
                        Teljes terület
                     
                  
                        SK
                     
                     
                        Szlovákia
                     
                     
                        Minden régió
                     
                  
                        FI
                     
                     
                        Finnország
                     
                     
                        Minden régió
                     
                  
                        SE
                     
                     
                        Svédország
                     
                     
                        Minden régió
                     
                  
                        UK
                     
                     
                        Egyesült Királyság
                     
                     
                        Anglia, Skócia és Wales minden régiója
                     
                  
         
            II. MELLÉKLET
            Tagállamok vagy régiók, ahol az Aujeszky-féle betegségre jóváhagyott nemzeti ellenőrzési programokat hajtanak végre
            
                        ISO-kód
                     
                     
                        Tagállam
                     
                     
                        Régiók
                     
                  
                        BE
                     
                     
                        Belgium
                     
                     
                        Teljes terület
                     
                  
                        ES
                     
                     
                        Spanyolország
                     
                     
                        Galicia, País Vasco, Asturias, Cantabria, Navarra, La Rioja autonóm közösségek területe.
                        León, Zamora, Palencia, Burgos, Valladolid és Ávila tartományok területe Castilla y León autonóm közösségen belül.
                        Las Palmas tartomány területe a Kanári-szigeteken
                     
                  
                        FR
                     
                     
                        Franciaország
                     
                     
                        Côtes-d'Armor, Finistère, Ille-et-Vilaine, Morbihan és Nord megyék
                     
                  
                        IT
                     
                     
                        Olaszország
                     
                     
                        Bolzano megye
                     
                  
                        NL
                     
                     
                        Hollandia
                     
                     
                        Teljes terület
                     
                  ”